આ દિગ્ગજોની કિસ્મત દાવ પરઃ ચોથા તબક્કામાં વિધાનસભાની ૪૯ બેઠક માટે મતદાન જારી છે. જેમાં ઉત્તર પરગણાની ૩૩ અને હાવરાની ૧૬ બેઠકનો સમાવેશ થાય છે. ચોથા તબક્કામાં ૧.૦૮ કરોડ મતદારો અમિત મિત્રા, પૂર્ણેન્દુ બાસુ, ચંદ્રિમા ભટ્ટાચાર્ય, બ્રત્ય બાસુ, જ્યોતિ પ્રિય મલિક અરૂપરાય જેવા તૃણમૂલ કોંગ્રેસના કેટલાક દિગ્ગજ પ્રધાનો સહિત કુલ ૩૪૫ ઉમેદવારોનાં ચૂંટણી ભાવિનો ફેંસલો કરશે. કુલ ઉમેદવારોમાં મહિલાઓની સંખ્યા માત્ર ૪૦ છે.ડાબેરી મોરચા અને તેના સાથી કોંગ્રેસ તેમજ ભાજપ માટે પણ આ ચૂંટણીજંગ નિર્ણાયક છે કારણ કે આ તબક્કામાં ભાજપનાં ઉમેદવાર રૂપા ગાંગુલી અને પક્ષના એક માત્ર વર્તમાન વિધાનસભ્ય સમિક ભટ્ટાચાર્ય મેદાનમાં છે. બીસીસીઆઈના પૂર્વ પ્રમુખ જગમોહન દાલમિયાની પુત્રી વૈશાલી અને બંગાળ ક્રિકેટનાં પૂર્વ કેપ્ટન લક્ષ્મી રતન શુકલા પણ મેદાનમાં છે. બંને ટીએમસીની ટિકિટ પર ચૂંટણી લડી રહ્યાં છે.